CELEX: 62016TN0632
Language: hr
Date: 2016-09-02 00:00:00
Title: Predmet T-632/16: Tužba podnesena 2. rujna 2016. – Haeberlen protiv ENISA-e

7.11.2016   
            
            
               HR
            
            
               Službeni list Europske unije
            
            
               C 410/22
            
         Tužba podnesena 2. rujna 2016. – Haeberlen protiv ENISA-e
   (Predmet T-632/16)
   (2016/C 410/31)
   Jezik postupka: francuski
   
      Stranke
   
   
      Tužitelj: Thomas Haeberlen (Swisttal, Njemačka) (zastupnici: L. Levi i A. Tymen, odvjetnici)
   
      Tuženik: Europska agencija za sigurnost mreža i podataka
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               proglasi predmetnu tužbu dopuštenom i osnovanom;
            
         i stoga,
   
               —
            
            
               poništi odluku od 21. listopada 2015.;
            
         
               —
            
            
               po potrebi, poništi odluku od 20. svibnja 2016., koja je zaprimljena 23. svibnja 2016., o odbijanju prigovora;
            
         
               —
            
            
               naloži naknadu neimovinske štete nanesene tužitelju koja se procjenjuje u visini od 3 000 eura;
            
         
               —
            
            
               naloži tuženiku snošenje svih troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog temelji se na nezakonitosti Uredbe (EU) br. 422/2014 Europskog parlamenta i Vijeća od 16. travnja 2014. o usklađivanju s učinkom od 1. srpnja 2011. primitaka od rada i mirovina dužnosnika i ostalih službenika Europske unije te o koeficijentima ispravka koji se na njih primjenjuju (SL 2014., L 129, str. 5.) i Uredbe (EU) br. 423/2014 Europskog parlamenta i Vijeća od 16. travnja 2014. o usklađivanju s učinkom od 1. srpnja 2012. primitaka od rada i mirovina dužnosnika i ostalih službenika Europske unije te o koeficijentima ispravka koji se na njih primjenjuju (SL 2014., L 129, str. 12.) (u daljnjem tekstu: pobijane uredbe). Konkretno je riječ o tome da je pri donošenju pobijanih uredbi počinjeno nekoliko povreda, a osobito bitna povreda postupka, povreda obveze obrazlaganja, članka 10. Priloga XI. Pravilniku koji se primjenjivao prije stupanja na snagu Uredbe (EU, Euratom) br. 1023/2013 Europskog parlamenta i Vijeća od 22. listopada 2013. o izmjeni Pravilnika o osoblju za dužnosnike Europske unije i Uvjeta zaposlenja ostalih službenika Europske unije (SL 2013., L 287, str. 15.), povreda članaka 10., 11. i 65. Pravilnika, načela stečenih prava i proporcionalnosti, načela zaštite legitimnih očekivanja kao i pravila o socijalnom dijalogu.
            
         
               2.
            
            
               Drugi tužbeni razlog temelji se na povredi načela dobrog upravljanja, obveze obrazlaganja i dužnosti brižnog postupanja.